CELEX: 32017D0811
Language: mt
Date: 2017-05-10 00:00:00
Title: Deċiżjoni ta' Implimentazzjoni tal-Kummissjoni (UE) 2017/811 tal-10 ta' Mejju 2017 li tapprova l-pjan ippreżentat mill-Belġju għall-approvazzjoni ta' stabbilimenti għall-finijiet ta' kummerċ intern fl-Unjoni ta' pullam u bajd għat-tfaqqis skont id-Direttiva tal-Kunsill 2009/158/KE (notifikata bid-dokument C(2017) 2947) (Test b'rilevanza għaż-ŻEE. )

12.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 121/47
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2017/811
   tal-10 ta' Mejju 2017
   li tapprova l-pjan ippreżentat mill-Belġju għall-approvazzjoni ta' stabbilimenti għall-finijiet ta' kummerċ intern fl-Unjoni ta' pullam u bajd għat-tfaqqis skont id-Direttiva tal-Kunsill 2009/158/KE
   
      
         (notifikata bid-dokument C(2017) 2947)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2009/158/KE tat-30 ta' Novembru 2009 dwar il-kondizzjonijiet tas-saħħa ta' bhejjem li jirregolaw il-kummerċ intra-Komunitarju, u l-importazzjoni ta' tajr u bajd għat-tfaqqis minn pajjiżi terzi (1), u b'mod partikolari l-Artikolu 3(2)(b) tagħha,
   Billi:
   
               (1)
            
            
               L-Artikolu 3(1) tad-Direttiva 2009/158/KE jistipula li l-Istati Membri għandhom iressqu quddiem il-Kummissjoni pjan li jiddeskrivi l-miżuri nazzjonali li biħsiebhom jimplimentaw biex jiżguraw il-konformità mar-regoli stabbiliti fl-Anness II ta' dik id-Direttiva għall-approvazzjoni ta' stabbilimenti għall-finijiet ta' kummerċ intern fl-Unjoni ta' pullam u bajd għat-tfaqqis.
            
         
               (2)
            
            
               L-aħħar li ġie approvat il-pjan Belġjan kien mid-Deċiżjoni tal-Kummissjoni 2004/835/KE (2).
            
         
               (3)
            
            
               Fl-24 ta' Ottubru 2016, l-awtoritajiet Belġjani ppreżentaw pjan emendat u talbu l-approvazzjoni tal-emendi li jqisu l-progress li sar fil-metodi tad-dijanjożi tal-mard skont il-programmi tas-sorveljanza tal-mard stipulati fil-Kapitolu III tal-Anness II tad-Direttiva 2009/158/KE.
            
         
               (4)
            
            
               Dak il-pjan emendat ġie studjat mill-Kummissjoni u nsab li jilħaq il-kriterji stipulati fid-Direttiva 2009/158/KE, u li sakemm jiġi implimentat b'mod effettiv u jiġi aġġornat b'mod regolari mill-Belġju, jippermetti li l-għanijiet ta' dik id-Direttiva jintlaħqu. Għalhekk, dan għandu jiġi approvat.
            
         
               (5)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Huwa approvat il-pjan emendat li jiddeskrivi l-miżuri nazzjonali li jridu jiġu implimentati biex tkun żgurata l-konformità mar-regoli stabbiliti fl-Anness II tad-Direttiva 2009/158/KE għall-approvazzjoni ta' stabbilimenti għall-finijiet ta' kummerċ intern fl-Unjoni ta' pullam u ta' bajd għat-tfaqqis previsti fl-Artikolu 3(1) ta' dik id-Direttiva, ippreżentat mill-Belġju lill-Kummissjoni fl-24 ta' Ottubru 2016.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, l-10 ta' Mejju 2017.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 343, 22.12.2009, p. 74.
   
      (2)  Id-Deċiżjoni tal-Kummissjoni 2004/835/KE tat-3 ta' Diċembru 2004 li tapprova l-pjanijiet għall-approvazzjoni ta' stabbilimenti bil-għan tal-kummerċ intra-Komunitarju ta' pullam u ta' bajd għat-tfaqqis [traduzzjoni mhux uffiċjali] (ĠU L 360, 7.12.2004, p. 28).